text: قصص جرائم القتل الغامضة
text: #000001
text: سكطعش2 مارس، 2023قصص واقعية من الحياة
text: #000003
text: تخيل معي هذا الموقف، ليلة الكريسمس، طفلة عمرها 8 سنين سمعت باب بيتهم بيدنق فقامت حتى تفتح الباب، ولما فتحته شافت شخص لابس لبس بابا نويل وفرحت فكرته جايبلها هدية... بس قبل ما تلحق تعمل أي حركة بابا نويل أو الشخص الي لابس بابا نويل بيطلع مسدس ويبقتل البنت الصغيرة، والاحداث الي صارت بعد هاد الشي ابشع بكتير....
text: #000004
text: وصح انا قلتلكم تخيلوا هذا الموقف ولكن للأسف هي جريمة قتل حقيقية، بس ليش وكيف صار؟
text: #000005
text: شخص اسمه بروس باردو انولد ولانو ابوه كان مهندس لما كان المفروض انه يختص نفس تخصص والده ولكنه قرر انه يدرس علوم الحاسوب.
text: #000007
text: وبورس كان شخص محبوب جداً لانه بحسب كلام اصدقائه انو دمه خفيف كتير، واكتر موقف بيتذكروه اصدقائه هو موقف صار معه في يوم تخرجه من الجامعة
text: #000008
text: لما كان طالع يستلم شاهدته اخد معه دمية نفخ بحجم انسان كامل وتنكر فيها وقت استلام الشهادة.
text: #000009
text: طبعاً هاد الشي صار بالثمانينات فعادي يعني الناس كانت تعبتره مضحك اذا انا انت مالك معتبره مضحك.
text: #000010
text: بعد ما تخرج مباشرة حصل وظيفة سوفت وير انجنير و بالشركة الي توظف فيها تعرف على زميلة من زملائه بالشغل وتزوجوا سنة 1988 يعني لما تسمع هاد الكلام بتقول رح تفكر انو كل الامور تمام بس لما تعرف انو وقت عرسه ترك المعازيم وزوجته الي تزوجها وهرب... هرب يوم عرسه! ومن بعدها كان مقضي حياته عونطى.
text: #000011
text: مضي الوقت ووصلنا لسنة 2001، وفي هي السنة بروس تعرف على بنت اسمها الين وقرر يرتبط فيها، الين كان عندها ولد عمره سنة تقريباً او 13 شهر، والمفروض انه لما ارتبط فيها كان موافق على وجود ابنها معها والمفروض انه رح يهتم فيه متل ما رح يهتم فيها( في معلومة هون بحب اوضحها مالي انو الولد كان اسمها بروس ماثيو يعني بروس الصغير فمالي متاكد اذا بروس هو ابنه فعلاً او ابن زوجته)
text: #000012
text: للأسف في يوم من الايام الطفل هاد بيتعرض لحادثة في بيتهم وبيوقع في المسبح الي موجود بالبيت وكان على وشك انه يغرق ولكن لما طالعوه من المسبح واسعفوه تفاجئوا بانو اصابته كانت خطيرة جداً بسبب الميي والطفل انشل صار معه شلل نصفي!
text: #000013
text: شاهد ايضاً : قصص مرعبه
text: #000014
text: شاهد أيضاً قصص واقعية
text: #000015
text: لما بروس سمع الكلام هاد بدل ما يوقف معهن ويساعدهن اختفى... ترك البيت وهرب وماحدا بيعرف عنه اي شي.
text: #000016
text: بعد 3 سنين يعني في سنة 2004 بروس تعرف على بنت تانية اسمها سيلفيا اورتيز، سليفا كان عندها 3 أولاد وكان معجبة كتير ب بروس وكانت تحكي للناس عن ظرافته وشكله الحلو والاشياء هي
text: #000017
text: بقيو مع بعض فترة سنتين تقريباً وفي سنة 2006 تزوجوا واشتروا بيت بنص مليون دولار وسكنوا فيه مع بعض هنن والاولاد
text: #000018
text: ماعندي معلومات كتير حول نظام الضرايب بامريكا وشلون بيشتغل بس الي فهمته انو بروس مسجل ابنه بالدولة على انه مصاب وعم يدفع نفقات علاج وكذا وبناء عليه عم يرجعوله قسم من الضرايب الي بيدفعها للدولة.
text: #000024
text: بعد ما سيلفيا عرفت كل هالتفاصيل كرهت بروس ورفعت عليه دعوة طلاق وهالحكي كان سنة 2007، هون طلعلهن مشكلة تانية، والي هي انو البيت الي كانو ا ساكنين فيه باسم بورس يعني البيت مليكه، بعد مارفعت دعوة الطلاق عليه قرر ان يطردها من البيت هي واولادها، حاولت سيلفيا تقنعه بان يخليهن بالبيت شهرين بس لانو بنتها الصغيرة باقيلا شهرين بالمدرسة وبتخلص ولكن بروس رفض وجمع كل اغراضهن ورماهن بالشارع وضردهن
text: #000026
text: لما راحوا عالمحكمة لحتى يكملوا قضية الطلاق، القاضي حكم بروس بانه لازم يدفع مبلغ 1800 دولار كل شهر ل سيلفيا كنفقة وفي كم غرض تاني مثل خاتم الزواج وكان في كلب عندهن بالبيت كمان هدول رح يبقوا مع سيلفيا ورح تدفعلها 1800 دولار كل شهر
text: #000027
text: وبعدها بشهور قليلة بروس تقلع من شغله الي كان عم يتقاضى عليه مبالغ كبيرة، لانو حس عليه صاحب الشغل انه عم يسجل على حاله ساعات عمل اضافي بدون ما يشتغل، يعني حتى بالشغل نصاب حياته كلها نصب بنصب.
text: #000028
text: بعد ما صارت كل هالاشياء معه الناس كانت متوقعه منه انو تتغير شخصيته ولكن الي صار كل الناس الي حواله كانوا يقولوا انه مبسوط ولا على باله شي وعطول عم يمزح ويضحك ولا كأنه صار معه شي
text: #000029
text: بس الي ما كانوا عارفينه الناس هو انه بروس فعلاً كان عم يتغير ولكن بدون ما يظهر هاد الشي للناس، مو بس عم يتغير بل كمان كان عم يخطط لخطة شريرة جداً.
text: #000030
text: بحلول شهر اكتوبر سنة 2008 بروس أشترى خمس انواع أسلحة، وبعد الاسحلة ا شترى بدلة بابا نويل
text: #000031
text: طبعاً خلال هي الفترة لسا قضية الطلاق شغاله، وفي يوم 18 ديسمبر 2008 وصلت القضية الى نهايتها والقاضي خلا بروس يوقع على ورقة انه يعطي سيلفيا شيك بقيمة 10 الاف دولار ويطلقها، والغريب انو بروس وافق ووقع على الورقة.
text: #000032
text: بعد تقريبأً اربع ايام من الحادثة هي، بروس بيركب سيارته وبياخد معه الاسلحة الي اشتراها وبدلة بابا نويل الي اتشراها وركب سيارته وراح على بيت اهل زوجته سيلفيا.
text: #000033
text: لما وصل بروس على البيت دق الباب فتحتله بنت صغيرة عمرها 8 سنين، اول شي عمله ضربها رصاصة بوجهها ودخل عالبيت وبلش يقتل كل الناس الي يشوفها.
text: #000036
text: طبعاً في هي اللحظة كل الناس الي بالبيت دخلوا في حالة ذعر والي وصاروا يركضو ويحاولوا يهربوا، ولحسن الحظ أن ام البنت الصغيرة الي فتحت بالباب قدرت تاخد بنتها وتهرب منالبيت ولما طلعت من البيت اتصلت 911 وبلغت عن الحادثة.
text: #000037
text: مع انو بروس كان لابس بدلة على اساس انه متنكر ولكن الام هي عرفت ملامحه وعرفت انه بروس،
text: #000038
text: وللأسف بهاد الوقت بروس ما اكتفى بالفقتل بس، بل كان جايب معه سلاح نار قاذف لهب وبعد ما قتل الناس الي بالبيت شغل قاذف اللهب وحرف الببيت كله، وبعدها ركب سيارته وهرب.!
text: #000039
text: صورة قاذف اللهب الي استخدمه بروس في جريمته
text: #000040
text: ولما هرب راح على بيت اخوه، الي كان معه مفتاحه ودخل عليه، بالوقت الي دخل فيه بروس عالبيت ما كان في حدا لانو اخوه كمان كان عم يحتفل بالكرسمس ولكن لما رجع على بيته الساعة 3 ونص الفجر انصدم بجثة اخوه داخل البيت.
text: #000041
text: كان في بحضنه رصاص ومسدس لذلك لما اخوه لبروس بلغ الشرطة ووصلت الشرطة على البيت عرفوه ان موته كان انتحار يعني بعد ما عمل كل هالمصايب قتل حاله.
text: #000042
text: للأسف بروس مات يعني مارح يقدروا يحاكموه على الشي الي صار، واذا كنت مفكر انو خلص انتهت القضية هيك بتكون غلطان.
text: #000043
text: بروس كان صافف سيارته قدام البيت والشرطة عرفت انو هي السيارة الي راح فيها على البيت الي نفذ فيها الجريمة، لذلك فتحو السيارة حتى يفتشوها وياخدوا منها ادلة.
text: #000044
text: صورة سيارة بروس بعد الانفجار
text: #000045
text: اول ما فتحوها شافوا بدلة بابا نويل الي كان لابسها واول ما حاولوا ياخدوا البدلة السيارة انفجرت.... يعني بروس كان مفخخ السيارة ولما حركو البدلة السيار انفجرت ودمرت كل الادلة الي موجودة فيها.
text: #000046
text: عدد الاشخاص اليي ماتو في بيت العائلة كان 9 اولهم زوجته السابقة سيلفيا وأمها وابواه و2 من اخواتها الشباب وزوجات اخواتها واختها وابن اختها
text: #000047
text: مع انو بروس مات ولكنهم ما وقفوا تحقيق بالموضوع وصاروا يفتشوا في كل مكان ممكن يكون فيه ادلة على بروس.
text: #000048
text: ومن خلال التحقيقات وصلوا لنظرية بتقول انو بروس ما كان مخطط بنتحر.
text: #000049
text: لانو شافوا قدام بيته الي في سيارة اجار مصفوفة غير سيارته، وكان فيها تذاكر طيارة ومصاري كتير، يعني قالوا انو بروس كان مخطط يهرب برا البلد بعد ما يعمل هيك.
text: #000050
text: ولكن لما اخدوا جثته للطبيب الشرعي، اكتشفوا انه مصاب بحروق من الدرجة التالتة بسبب النار الي شغلها، وقالوا انه على الاغلب بسبب الألم الي كان فيه بسبب الحروق ما تحمل ينفذ خطته عالاخير ويهرب واذا راح للمشفى او على اي مكان تاني رح يمكسوه وينسجن لذلك قرر انه ينتحر.
text: #000051
text: سفاح جنن شرطة أمريكا لمدة 15 سنة!
text: #000053
text: اترك ردّاًإلغاء الرد
text: #000055